Arsen Dedić

Arsen Dedić (28. juli 1938 – 17. august 2015) bio je hrvatski i jugoslavenski kantautor šansona i zabavne muzike. Bio je uspješan kompozitor filmske muzike, kao i nagrađivani pjesnik i jedan od najprodavanijih pjesnika sa područja bivše Jugoslavije i Hrvatske.

 Biografija 
U rodnom Šibeniku završio je gimnaziju i srednju muzičku školu, koju dolaskom u Zagreb još jedanput apsolvira. Neko vrijeme studirao je na Pravnom fakultetu u Zagrebu, kojeg napušta, da bi se  1959. godine prebacio na Muzičku akademiju, gdje je diplomirao u februaru 1964. godine. Bio je flautist, a svirao je u više ansambala i orkestara. Predvodio je vlastiti kvartet flauta Arsena Dedića, a povremeno je objavljivao i vlastite stihove. Prvi put je nagrađen u splitskom časopisu Vidik, a objavljivao je u Poletu, Prisutnostima, Književnim novinama i Književniku.

Osnovno određenje bila mu je muzika, ali spajajući te dvije sklonosti: muzičku u poetsku prirodno je stigao do vlastitog kantautorskog govora, koji ga je najviše i obilježio. Zbog stanovitih nedaća pri objavljivanju ranijih pjesama gotovo sasvim prestaje pisati. Na nagovor poznavalaca i prijatelja počinje još jednom 1969. godine, da bi već 1971. godine objavio prvu knjigu – "Brod u boci" u izdanju Croatia Concerta. Sastavljač je Zvonimir Golob, koji osniva biblioteku za poeziju takve vrste – GRIOT. Knjigu kasnije prihvaća Znanje, objavljuje osam izdanja i prodaje "Brod u boci" u približno 60.000 primjeraka. Slijede "Narodne pjesme", "Pjesnikov bratić" (vlastita naklada), "Zamišljeno pristanište" (s Matijom Skurjenijem), "Pjesnik opće prakse", "Poesia e conto" (Napulj), "Čagalj", "101 pjesma" (Sarajevo), "Kiša – Rain" (dvojezično; hrvatsko-engleski), "Hladni rat". Objavio je dvije grafičko-poetske mape: Trebotić i Vejzović. Pisao je često i za djecu. Također je i snimao, a ne rijetko je bio i nagrađivan. Pisao je za dalmatinske klape, s kojima je također imao velikog uspjeha. Pisao je stihove i muziku i za veliki broj ekonomskih, komercijalnih poruka.

Svoj najopsežniji dio rada ostavio je u pozorištu i na televiziji. Napisao je partiture za više od stotinu pozorišnih predstava zasnovanih na djelima: Shakespearea, Bulgakova, Ostrovskog, Šenoe, Marinkovića, Brešana, Mujičić Senker Škrabe, Turgenjev, Nehajev, Goldoni, Ödön von Horváth...). Pisao je i za režisera Tahira Mujičića, a radio je često u pozorištima lutaka.

Ukomponirao je i interpretirao veliki broj naših pjesnika (I. G. Kovačić, Ujević, Ivanišević, Kaštelan, Paljetak, Krleža, Krklec, Šoljan, Sobol, Golob...). Prvi je otpočeo s ciklusom Pjevam pjesnike, koje i danas povremeno obnavlja. Napisao je muziku za više igranih, kratkih animiranih i propagandnih filmova ("Braća Glembajevi", "Živa istina", "Donator", "Vlak u snijegu" ...itd.). Desetljećima je koncertirao po Evropi, Sjevernoj i Južnoj Americi. Objavio je četrdesetak LP ploča za sebe i druge; kao kompozitor, pjesnik, aranžer, dirigent ili producent. Komponirao je muziku za veći broj televizijskih drama, sakralnu muziku, te muziku za velike TV serije. Nagarađivan je za svoj umjetnički rad, a između ostalih, dobitnik je muzičkih nagrada Davorin i Porin. Bio je oženjen sa nekadašnjom pjevačicom Gabi Novak, sa kojom je imao dvoje djece.

 Festivali 

 Uspjesi 

 Diskografija 

 1969. - Čovjek kao ja
 1971. - Arsen 2
 1973. - Arsen (kompilacija, PGP RTB)
 1973. - Homo volans (dvostruka ploča)
 1975. - Vraćam se (festivalska kompilacija)
 1976. - Porodično stablo
 1976. - Otisak autora (kompilacija radova za druge pjevače)
 1976. - Pjesme sa šlagom]]
 1977. - Dedić-Golob
 1978. - Rimska ploča
 1978. - Kuća pored mora (instrumental)
 1980. - Arsenal (kompilacija)
 1980. - Pjevam pjesnike
 1980. - Naručene pjesme (kompilacija pjesama u izvedbi zvijezda estrade)
 1980. - Gabi i Arsen
 1981. - Carevo novo ruho
 1982. - Arsen pjeva djeci
 1984. - Provincija
 1985. - Kantautor (dvostruki album)
 1986. - Moje popevke (kompilacija kajkavskih popevki u izvedbi zvijezda estrade)
 1987. - Kino sloboda
 1987. - Arsen na Terazijama
 1988. - Hrabri ljudi
 1989. - Muzika za film i televiziju (kompilacija)
 1989. - Svjedoci priče
 1990. - Najbolje od Arsena (kompilacija)
 1993. - Tihi obrt
 1995. - Ko ovo more platit’. 36 šibenskih pjesama (Klapske izvedbe)
 1997. - Zaboravlja se (kompilacija, PGP RTS)
 1997. - Ministarstvo straha
 1999. - Herbar
 2002. - Kinoteka
 2003. - Imena žena (kompilacija pjesmama o ženama)
 2004. - Sve što znaš o meni (Arsen i prijatelji, koncertni album)
 2004. - Na zlu putu
 2006. - Dueti, dueli (kompilacija dueta)
 2008. - Rebus
 2008. - Za kino i TV (kompilacija)

 Reference 

 Vanjski linkovi 

 Službeni sajt Arsena Dedića
 Izabrane pjesme i prepjevi pjesama Arsena Dedića

Kategorija:Rođeni 1938.
Kategorija:Umrli 2015.
Kategorija:Biografije, Šibenik
Kategorija:Hrvatski kantautori
Kategorija:Hrvatski muzičari
Kategorija:Hrvatski pjevači
Kategorija:Jugoslavenski pjevači
Kategorija:Jugoslavenski muzičari
Kategorija:Jugoslavenski kantautori
Kategorija:Dobitnici Nagrade "Vladimir Nazor" za film